Tanaqa

Tanaqa adası (ing. Tanaga, aleut. Tanax̂ax) — Andreyanov adaları qrupuna daxil olan ada. Adada daimi yaşayış yoxdur. Coğrafiya Tanaqa 530 km² əraziyə malikdir. Bu göstərici ilə ABŞ-də 34-cü ən böyük ada hesab edilir. Adanın uzunluğu təqribən 43 km, eni isə 38 km-dir. Ada dağlıqdır, tundra bitkiləri, mamırlar, şibyə və qıjılarla örtülüdür. Maksimum hündürlüyü 1806 m olan Tanaqa vulkanıdır. Adada Tanaqa vulkanından başqa sönmüş Sajaka və Takavanqxa vulkanları da vardır. Tanaqa sonuncu dəfə 1914-cü ildə püskürüb; daha əvvəl püskürmələr 1763-1770, 1791 və 1829-cu illərdə qeyd edildi. Soyuq dəniuz iqliminə malikdir. Duman və atmosfer yağıntıları adı haldır. Tarixi 1756-cı ildə sənayeçi Başmakovun ekspedisiyası o vaxtlar aleutların məskəni olan adaya eniş edir. 1867-ci ildə Alyaskanın satın alınması zamanı Alyaska ilə birlikdə ABŞ-yə satılmışdır. 1943-cü ildə Adak adasına qayıdan təyyarələr üçün təcili eniş zamanı adada uçuş zolağı qurulur. İkinci Dünya müharibəsinin sonunda uçuş zolağı tərk edilir. İstinadlar Mənbə Tanaqa adasının fotoşəkilləri